wannaphong/clean_thaiwikipedia huggingface dataset:
# มีเกล (นักร้อง)
มีเกล จอนเทล พิเมนเทล (เกิด 23 ตุลาคม ค.ศ. 1985) เป็นนักร้อง นักแต่งเพลง นักแสดง และโปรดิวเซอร์เพลงชาวอเมริกัน เกิดและเติบโตในลอสแอนเจลิส เขาริเริ่มอาชีพทางดนตรีตั้งแต่อายุ 13 ปี หลังจากเซ็นสัญญากับจิฟเรเคิดส์ในปี ค.ศ. 2007 มีเกลออกสตูดิโออัลบั้มแรกในชื่อ ออลไอว็อนต์อิสยู ในเดือนพฤศจิกายน ค.ศ. 2010 ถึงแม้ว่าอัลบั้มนี้ไม่ประสบความสำเร็จด้านยอดขายในตอนแรก แต่มันใช้เวลานานจนกลายเป็นอัลบั้มที่ได้รับความนิยม (sleeper hit) และช่วยให้มีเกลมีจุดยืนในเชิงพาณิชย์ได้

หลังจากจิฟเรเคิดส์ปิดตัวลงในปี ค.ศ. 2011 เขาเซ็นสัญญากับอาร์ซีเอเรเคิดส์ และออกอัลบั้มชุดที่สองชื่อ คาไลโดสโคปดรีม (ค.ศ. 2012) อัลบั้มชุดที่สามในชื่อ ไวลด์ฮาร์ต (ค.ศ. 2015) ซึ่งได้รับเสียงวิจารณ์ในเชิงบวกทั้งสองอัลบั้ม และออกอัลบั้มชุดที่สี่ชื่อ วอร์แอนด์เลเชอร์ ในปี ค.ศ. 2017 อัลบั้มเปิดตัวที่อันดับเก้าในชาร์ตบิลบอร์ด 200 แนวดนตรีของมิเกลเป็นแนวอาร์แอนด์บี, ฟังก์, ฮิปฮอป, ร็อก และอิเล็กทรอนิกส์ จึงทำให้เขามักถูกเปรียบเทียบกับเบบีเฟสและพรินซ์
# ฟูจิซาวะ
ฟูจิซาวะ (Fujisawa) สามารถหมายถึง

ฟูจิซาวะ (นามสกุล)
ฟูจิซาวะ (จังหวัดอิวาเตะ)
ฟูจิซาวะ (จังหวัดคานางาวะ)
# สันชีตะ เชอิคห์
สันชีตะ เชอิคห์  เป็นนักแสดงสาวชาวอินเดีย มีชื่อเสียงโด่งดังจากบท ทุรคา ทากัวร์ จากซีรีส์เรื่อง เล่ห์ราคะ

 ผลงานด้านการแสดง 
ละครโทรทัศน์
 ปี เรื่อง รับบท ออกอากาศช่อง หมายเหตุ2006Kyaa Hoga Nimmo Kaa  Nimmo  STAR One   2007Kayamath  Ayesha  Star Plus  2007Nach Baliye 3  Herself  Star Plus  Contestant (Winner)2008 Kya Dill Mein Hai Naina Oberoi  9X  2008Nach Baliye 4  Herself  Star Plus  Anchor2010Jaane Pehchane Se Yeh Ajnabi Ayesha  STAR One  2010Zara Nachke Dikha Herself Star Plus  Contestant2011Hi! Padosi... Kaun Hai Doshi? Sejal Mehta  Sahara One  2011Piya Ka Ghar Pyaara Lage  Sejal Mehta  Sahara One  2012Ramleela – Ajay Devgn Ke Saath  Surpanakha  Life Ok  2013Badalte Rishton Ki DastaanMeera Raunat  Zee TV  2014Ek Hasina Thi Durga Thakur  Star Plus  2015Power Couple  Herself  Sony TV  Contestant 2016Ishq Ka Rang Safed  Dhani  Colors TV  2017GehraiyaanReynaViu Web series2017Love Ka Hai IntezaarKamini Mathur Star Plus 

ภาพยนตร์
 ปี เรื่อง รับบท หมายเหตุ2003 Baghban  Nilli  2005  Ponniyin Selvan  Priya  Tamil Film 2010 Pankh  Kusum
# ฟุตบอลทีมชาติเลบานอน
ฟุตบอลทีมชาติเลบานอน (อาหรับ: المنتخب اللبناني  لكرة القدم; ฝรั่งเศส: Équipe du Liban de football) เป็นทีมฟุตบอลตัวแทนของประเทศเลบานอน มีฉายาคือ "ต้นซีดาร์" อยู่ภายใต้การควบคุมของสมาคมฟุตบอลเลบานอน (LFA) ซึ่งเป็นสมาชิกของสมาพันธ์ฟุตบอลเอเชีย (AFC) และสหพันธ์ฟุตบอลเอเชียตะวันตก (WAFF) อันดับโลกฟีฟ่าที่สูงที่สุดคืออันดับที่ 85 ในเดือนธันวาคม ค.ศ. 1998 สนามเหย้าของเลบานอนคือสนามกีฬาคามิลล์ ชามูน สปอร์ตซิตี ในเบรุต และสนามกีฬานานาชาติไซดาในไซดอน เลบานอนไม่เคยผ่านรอบคัดเลือกของฟุตบอลโลก แต่เคยเป็นเจ้าภาพ เอเชียนคัพ 2000 ซึ่งพวกเขาจบด้วยอันดับสุดท้ายของรอบแบ่งกลุ่ม เลบานอนเข้าร่วมเอเชียนเกมส์หนึ่งครั้งในปี 1998 และถูกน็อคตกรอบที่สอง เลบานอนเข้าร่วมการแข่งขันฟุตบอลชิงแชมป์แห่งชาติเอเชียตะวันตกและอาหรับเนชันส์คัพเป็นประจำ โดยเคยเป็นเจ้าภาพอาหรับเนชันส์คัพ 1963 ซึ่งพวกเขาจบอันดับที่สาม และเคยจบอันดับที่สี่ในปี 1964 และ 1966 เลบานอนยังเคยจบอันดับที่สามในการแข่งขันแพนอาหรับเกมส์ปี 1957 และ 1997 และเคยจบอันดับที่สี่ในปี 1961

 สนาม 
 สนามกีฬาคามิลล์ ชามูน สปอร์ตซิตี 

สนามกีฬาคามิลล์ ชามูน สปอร์ตซิตี (อาหรับ: ملعب مدينة كميل شمعون الرياضية) มีพื้นที่ 47,700 ตารางเมตร ความจุ 48,837 ที่นั่ง ตั้งอยู่ในย่าน Bir Hassan เมืองเบรุต ประเทศเลบานอน เป็นสนามกีฬาที่ใหญ่ที่สุดในประเทศ ปัจจุบันใช้จัดการแข่งขันฟุตบอลและกรีฑา ก่อสร้างในปี ค.ศ. 1957 และสร้างใหม่ในปี ค.ศ. 1997 ในสภาพที่ต้านทานแผ่นดินไหวได้ ที่จอดรถรองรับได้ 2,590 คัน ในปี ค.ศ. 1998 สนามแห่งนี้ใช้จัดงานแพนอาหรับเกมส์ และในปี ค.ศ. 1999 ก็ใช้จัดงานฟุตบอลชิงแชมป์อาหรับ สนามแห่งนี้ยังเป็นสนามหลักในเอเชียนคัพ 2000 และเคยใช้จัดการแข่งขันแฟรงโคโฟนเกมส์ในปี ค.ศ. 2009

 สนามกีฬานานาชาติไซดา 

thumb|right|สนามกีฬานานาชาติไซดาในเดือนสิงหาคม ค.ศ. 2009

สนามกีฬานานาชาติไซดา (อาหรับ: إستاد صيدا الدولي) มีความจุ 22,600 ที่นั่ง ตั้งอยู่ที่เมืองไซดอน ประเทศเลบานอน โดยสนามแห่งนี้สร้างขึ้นเพื่อขยายพื้นที่ของสนามกีฬาเทศบาลไซดาแห่งเก่า และใช้จัดการแข่งขันเอเชียนคัพ  2000 ปกติแล้วสนามแห่งนี้ใช้จัดการแข่งขันฟุตบอลทั่วไปและกรีฑา สนามแห่งนี้ตั้งอยู่ทางทิศเหนือของเมือง และเป็นสนามที่ตั้งอยู่ใกล้กับทะเลมากที่สุดในโลก

 สถิติการแข่งขัน 
 ฟุตบอลโลก 
1994 ถึง 2026 – ไม่ผ่านรอบคัดเลือก

 เอเชียนคัพ 
เอเชียนคัพรอบคัดเลือกปีผลอันดับแข่งชนะเสมอแพ้ได้เสียแข่งชนะเสมอแพ้ได้เสีย  1972  ไม่ผ่านรอบคัดเลือก -------5203610  1976  ถอนตัว -------------  1980  ไม่ผ่านรอบคัดเลือก -------311121  1984  ถอนตัว -------------  1988  ถอนตัว -------------  1992  ถอนตัว -------------  1996  ไม่ผ่านรอบคัดเลือก -------421176 2000  รอบแบ่งกลุ่ม 10302137------  2004  ไม่ผ่านรอบคัดเลือก -------611428 2007  ถอนตัว -------------  2011  ไม่ผ่านรอบคัดเลือก -------6015213  2015  ไม่ผ่านรอบคัดเลือก -------62221214  2019 รอบแบ่งกลุ่ม1731024510523167 2023รอบแบ่งกลุ่ม3012156312118ทั้งหมดรอบแบ่งกลุ่ม10 9 1 3 5 8  1750 20 10 20 72  68
 ผลงานอื่น ๆ 
คิงส์คัพ : อันดับที่สาม (2009)
# องค์การบริหารส่วนตำบลสามพร้าว
องค์การบริหารส่วนตำบลสามพร้าว เป็นองค์กรปกครองส่วนท้องถิ่นแห่งหนึ่งในอำเภอเมืองอุดรธานี จังหวัดอุดรธานี มีสภาพพื้นที่เป็นที่ราบลุ่มตอนกลาง สูงทางด้านเหนือ ลาดต่ำทางทิศตะวันตก ซึ่งเป็นที่ก่อสร้างมหาวิทยาลัยและสนามกีฬากลางจังหวัด ได้แก่ มหาวิทยาลัยราชภัฏอุดรธานี, มหาวิทยาลัยราชภัฏสวนสุนันทา เป็นต้น

 ที่ตั้งและอาณาเขต 
องค์การบริหารส่วนตำบลสามพร้าว ตั้งอยู่ทางทิศตะวันตกของอำเภอ มีอาณาเขตติดต่อกับเขตการปกครองข้างเคียงดังต่อไปนี้

 ทิศเหนือ  ติดต่อกับ องค์การบริหารส่วนตำบลกุดสระ, องค์การบริหารส่วนตำบลสร้างแป้น (อำเภอเพ็ญ)
 ทิศตะวันออก  ติดต่อกับ องค์การบริหารส่วนตำบลดอนกลอย (อำเภอพิบูลย์รักษ์), องค์การบริหารส่วนตำบลดอนหายโศก (อำเภอหนองหาน)
 ทิศตะวันตก  ติดต่อกับ เทศบาลตำบลหนองบัว
 ทิศใต้  ติดต่อกับ องค์การบริหารส่วนตำบลหนองนาคำ

  ประวัติ 
ท้องที่ตำบลสามพร้าว เริ่มแรกเป็นพื้นที่ปกครองของตำบลหนองบุ (เปลี่ยนชื่อใหม่เป็น ตำบลลหนองนาคำ) ต่อมาเมื่อวันที่ 18 กันยายน พ.ศ. 2513 ทางราชการเห็นว่าท้องที่ตำบลหนองบุ มีพื้นที่กว้างขวาง ยากต่อการติดต่อราชการจึงแยกออกไปตั้งตำบลใหม่ชื่อว่า "ตำบลสามพร้าว" ซึ่งมีเขตปกครองรวม 8 หมู่บ้านประกาศกระทรวงมหาดไทย เรื่องตั้งและเปลี่ยนแปลงเขตตำบลในท้องที่อำเภอเมืองอุดรธานี...PDFราชกิจจานุเบกษา 87 (92):2905-2907. 6 ตุลาคม 2513 ซึ่งในเมื่อวันที่ 5 กรกฎาคม พ.ศ. 2516 ทางราชการได้ให้จัดตั้งเป็น สภาตำบลสามพร้าว"ประกาศกระทรวงมหาดไทย เรื่อง การจัดตั้งสภาตำบลตามประกาศคณะปฏิวัติ...2515.PDF ราชกิจจานุเบกษา 90 (108):57. 24 สิงหาคม 2516

จนกระทั่งเมื่อวันที่ 19 มกราคม พ.ศ. 2539 กระทรวงมหาดไทยได้เปลี่ยนแปลงฐานะ สภาตำบลสามพร้าว เป็น องค์การบริหารส่วนตำบลสามพร้าว "ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF ราชกิจจานุเบกษา 113 (พิเศษ9 ง):207. 30 มกราคม 2539จนถึงปัจจุบัน 

ต่อมาเดือนมีนาคม พ.ศ. 2568 สภาองค์การบริหารส่วนตำบลสามพร้าว ได้มีมติและเปิดประชาคมเพื่อยกฐานะเปลี่ยนสภาพ องค์การบริหารส่วนตำบลสามพร้าว เป็น เทศบาลเมืองสามพร้าว และประชาสัมพันธ์เชิญชวนประชาชนเข้าร่วมประกวดตราประจำเทศบาลและคำขวัญประจำเทศบาล (อยู่ระหว่างพิจารณาของกระทรวงมหาดไทย)การประกวดตราประจำเทศบาลและคำขวัญ เข้าถึงได้ https://www.facebook.com/photo/?fbid=672704045317404&set=a.116340964287051 สืบค้น 29 เมษายน 2568 

 การปกครอง 
องค์การบริหารส่วนตำบลสามพร้าว ปกครองพื้นที่ตำบลสามพร้าวบางส่วนองค์การบริหารส่วนตำบลสามพร้าว จังหวัดอุดรธานี. "ข้อมูลทั่วไป"  [ออนไลน์]. เข้าถึงได้จาก: http://samprao.webiz.co.th/  (ม.ป.ป.). สืบค้น 15 เมษายน 2561. (นอกเขตเทศบาลตำบลหนองบัว) ได้แก่

+หมู่บ้านในเขตองค์การบริหารส่วนตำบลสามพร้าวหมู่ที่หมู่บ้านครอบคลุมพื้นที่1.บ้านสามพร้าวทั้งหมด2.บ้านสามพร้าวทั้งหมด3.บ้านหนองบุบางส่วน(นอกเขตเทศบาลตำบลหนองบัว)4.บ้านดอนหาดทั้งหมด5.บ้านหนองนาหล่ำบางส่วน(นอกเขตเทศบาลตำบลหนองบัว)6.บ้านนาหยาดทั้งหมด7.บ้านหนองบั่วทั้งหมด8.บ้านหนองคอนแสนทั้งหมด9.บ้านแมดทั้งหมด10.บ้านสามพร้าวทั้งหมด11.บ้านหนองหลี่หูทั้งหมด12.บ้านสามพร้าวทั้งหมด13.บ้านดงเหล่าต้องทั้งหมด14.บ้านหนองบุทั้งหมด15บ้านสามพร้าวทั้งหมด

  แหล่งข้อมูลอื่น 

 Facebook องค์การบริหารส่วนตำบลสามพร้าว
 เว็บไซต์องค์การบริหารส่วนตำบลสามพร้าว
# เขตอาโอบะ
เขตอาโอบะ (Aoba-ku) สามารถหมายถึง

 เขตอาโอบะ (โยโกฮามะ)
 เขตอาโอบะ (เซ็นได)
# ฮอโลคอสต์ในรัสเซีย
ฮอโลคอสต์ในรัสเซีย หมายถึงอาชญากรรมของนาซีในช่วงการยึดครองดินแดนรัสเซีย(สหพันธ์สาธารณรัฐสังคมนิยมโซเวียตรัสเซีย)โดยนาซีเยอรมนี
# ฮอโลคอสต์ในเซอร์เบีย
right|thumb|250px|ชาวยิวในเบลเกรด ในปี ค.ศ. 1941.
right|thumb|150px|นักโทษชาวยิวในเบลเกรด

ฮอโลคอสต์ในเซอร์เบีย เป็นการฆ่าล้างเผ่าพันธ์ุของนาซีต่อชาวยิวและชาวโรมานีในช่วงสงครามโลกครั้งที่สองในดินแดนผู้บัญชาการทหารในเซอร์เบีย(Territory of the Military Commander in Serbia) ได้รับการสนับสนุนโดยรัฐหุ่นเชิดภายใต้การนำโดย Milan Nedić เซอร์เบียในปัจจุบันได้รวมพื้นที่นอกของเขตดินแดนผู้บัญชาการทหารในเซอร์เบียในปี ค.ศ. 1941 ถึง 1945 :โดยเฉพาะอย่างยิ่งที่วอยวอดีนาแล้วขึ้นไปยังพื้นที่ของฮังการี  Delvidek กับเมืองที่สำคัญ นอวีซาดหรือ Ujvidek  และบาเนทของเซอร์เบีย และปัจจุบันยังได้รวมพื้นที่ของโครเอเชีย ที่เรีกยว่า Srem หรือ Syrmia
# ฮอโลคอสต์ในยูเครน
ฮอโลคอสต์ในยูเครนเกิดขึ้นในเขตไรชส์คอมมิสซาเรียทยูเครนในช่วงการยึดครองโซเวียตยูเครนโดยนาซีเยอรมนีในสงครามโลกครั้งที่สอง ในช่วงระหว่าง ค.ศ. 1941 ถึง ค.ศ. 1944 จำนวนชาวยิวประมาณ 900,000 คน คิดเป็นร้อยละ 60 เปอร์เซ็นของจำนวนประชากรก่อนเกิดฮอโลคอสต์ ชาวยิวประมาณ 1,500,000 คน ทั้งผู้ชาย ผู้หญิง และเด็กที่อาศัยในสาธารณรัฐสังคมนิยมโซเวียตยูเครนล้วนถูกสังหารซึ่งเป็นส่วนหนึ่งของแผนเจเนรัลพลันโอสท์และมาตราการสุดท้ายคือนโยบายในการกำจัดhttp://www.yivoencyclopedia.org/article.aspx/Ukrainehttps://www.theatlantic.com/international/archive/2014/09/ukraine-jewish-community-israel/380515/ 

ตามที่นักประวัติศาสตร์แห่งเยล Timothy D. Snyder ได้กล่าวว่า, "ฮอโลคอสต์เป็นส่วนที่สำคัญและสิ่งมีชีวิตที่เชื่อมโยงกับ Vernichtungskrieg(การทำลายล้าง) เพื่อสงครามในปี ค.ศ. 1941 และสิ่งมีชีวิตและส่วนที่สำคัญจะเชื่องโยงกับความพยายามที่จะพิชิตยูเครน" ได้รวมถึงจำนวนอีก 3,000,000 คน พลเรือนที่อาศัยในยูเครนได้เสียชีวิตซึ่งเป็นทหารแห่งสหภาพโซเวียตหรือเป็นผลพวงทางอ้อมจากสงครามโลกครั้งที่สอง
# อิบารากิ
อิบารากิ (Ibaraki) สามารถหมายถึง

 จังหวัดอิบารากิ
 อิบารากิ (จังหวัดอิบารากิ) - เมืองในอำเภอฮิงาชิอิบารากิ
 ท่าอากาศยานอิบารากิ
 อิบารากิ (จังหวัดโอซากะ) - นครในจังหวัดโอซากะ
# ตำบลหนองขอนกว้าง
ตำบลหนองขอนกว้าง เป็นหน่วยปกครองส่วนภูมิภาคของอำเภอเมืองอุดรธานี จังหวัดอุดรธานี มีทั้งหมด 8 หมู่บ้าน พื้นที่ส่วนใหญ่เป็นเขตที่ราบลุ่ม เหมาะแก่การทำนาและเกษตรกรรมไทยตำบลดอดคอม. "ข้อมูลตำบลหนองขอนกว้าง อำเภอเมืองอุดรธานี อุดรธานี" [ออนไลน์]. เข้าถึงได้จาก: http://www.thaitambon.com/tambon/410118  2543-2558. สืบค้น 16 เมษายน 2561.

 ประวัติ 
หนองขอนกว้าง แต่เดิมเป็นท้องที่ของตำบลหนองบัว เมื่อวันที่ 27 กรกฎาคม พ.ศ. 2531 ทางได้ราชการได้แบ่งท้องที่ตำบลหนองบัว ออกมาจัดตั้งเป็นตำบลเพิ่มอีก คือ ตำบลหนองขอนกว้าง  โดยให้มีหมู่บ้านในเขตปกครองจำนวน 15 หมู่บ้าน โดยให้มีผลตั้งแต่วันที่ 31 สิงหาคม พ.ศ. 2531ประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอเมืองอุดรธานี.....จังหวัดอุดรธานี.PDFราชกิจจานุเบกษา 105 (143 พิเศษ):138 - 149. 31 สิงหาคม 2531.  

ต่อมาทางราชการได้ขยายเขตเทศบาลเมืองอุดรธานีเพิ่มขึ้นพระราชกฤษฎีกาเปลี่ยนแปลงเขตเทศบาลเมืองอุดรธานี จังหวัดอุดรธานี (ฉบับที่ ๒) พ.ศ. ๒๕๓๖ โดยครอบคลุมเข้ามาถึงตำบลหนองขอนกว้างบางส่วน จึงมีผลทำให้หมู่บ้านที่อยู่ในเขตเทศบาลเมืองไม่มีรูปแบบปกครองระดับหมู่บ้านพระราชบัญญัติเทศบาล พ.ศ. 2496.pdf ทำให้ตำบลหนองขอนขว้างมีพื้นที่กว้างขวาง ทำให้เหลือหมู่บ้านในเขตปกครองเพียง 8 หมู่บ้าน อยู่ในเขตองค์กาบริหารส่วนตำบลหนองขอนกว้าง จำนวน 6 หมู่บ้าน (ปัจจุบันเปลี่ยนแปลงฐานะเป็นเทศบาลตำบลหนองขอนกว้าง) อยู่ในเขตเทศบาลตำบลหนองบัว ทั้งหมด 2 หมู่บ้าน และเขตเทศบาลตำบลบ้านจั่น บางส่วนของหมู่ที่ 3

 ที่ตั้งและอาณาเขต 
ตำบลหนองขอนกว้าง ตั้งอยู่ทางทิศใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้

 ทิศเหนือ ติดต่อ ตำบลหนองบัว
 ทิศตะวันออก ติดต่อ ตำบลหนองนาคำ
 ทิศใต้ ติดต่อ ตำบลโนนสูง ตำบลหนองไผ่
 ทิศตะวันตก ติดต่อ ตำบลบ้านจั่น ตำบลหมากแข้ง

 การปกครอง 

 การปกครองส่วนภูมิภาค 
ตำบลหนองขอนกว้าง อำเภอเมืองอุดรธานี จังหวัดอุดรธานี แบ่งการปกครองออกเป็น 8 หมู่บ้าน ประกอบด้วยศูนย์ข้อมูลประเทศไทย "ตำบลบ้านจั่น"  [ออนไลน์]. เข้าถึงได้จาก:http://udonthani.kapook.com/%E09 (ม.ป.ป.). สืบค้น 13 เมษายน 2561.

 หมู่ที่ 1 บ้านหนองแวง
 หมู่ที่ 2 บ้านอุดมพัฒนา
 หมู่ที่ 3 บ้านเซ
 หมู่ที่ 4 บ้านค่ายเสนีย์รณยุทธ
 หมู่ที่ 5 บ้านอีเลี่ยน
 หมู่ที่ 6 บ้านโพนทอง
 หมู่ที่ 7 บ้านหนองหิน
 หมู่ที่ 8 บ้านหนองแหลม

 การปกครองส่วนท้องถิ่น 
ท้องที่ตำบลหนองขอนกว้าง ประกอบด้วยองค์กรปกครองส่วนท้องถิ่น 3 แห่ง ได้แก่

 เทศบาลตำบลบ้านจั่น ครอบคลุมพื้นที่ หมู่ที่ 3 บางส่วน
 เทศบาลตำบลหนองบัว ครอบคลุมพื้นที่ หมู่ที่ 4, 6 ทั้งหมด
 เทศบาลตำบลหนองขอนกว้าง ครอบคลุมพื้นที่ หมู่ 1 - 2 ทั้งหมด, หมู่ 3 บางส่วน และหมู่ที่ 5, 7 - 8 ทั้งหมด
# โทะกุงะวะ มุเนะตะเกะ
โทะกุงะวะ มุเนะตะเกะ (徳川 宗武; 21 มกราคม 1716 — 15 กรกฎาคม 1776) ซะมุไรชาวญี่ปุ่นในช่วงกลาง ยุคเอะโดะ รู้จักในชื่อ ทะยะซุ มุเนะตะเกะ (田安 宗武) ผู้นำคนแรกของตระกูล ทะยะซุ (田安) ซึ่งเป็นสาขาย่อยของ ตระกูลโทะกุงะวะ โดยที่พำนักของเขาอยู่ภายใน ประตูทะยะซุ (田安門) ของ ปราสาทเอะโดะ ชื่อในวัยเด็กของเขาคือ โคจิโร (小次郎)
# ชิมาดะ อิจิโร
ชิมาดะ อิจิโร (1848 — 27 กรกฎาคม 1878) ซามูไรชาวญี่ปุ่นช่วงปลายยุคเอโดะ เป็นที่รู้จักจากการเป็นผู้นำในการสังหารโอกูโบะ โทชิมิจิ นักการเมืองผู้ทรงอำนาจและอิทธิพลในยุคนั้น เมื่อวันที่ 14 พฤษภาคม ค.ศ. 1878 หลังจากการลอบสังหารเขาและมือสังหารถูกสั่งประหารชีวิตเมื่อวันที่ 27 กรกฎาคม ปีเดียวกัน
# จังหวัดคาปิซ
จังหวัดคาปิซ (ฮีลีไกโนน: Kapuoran sang Capiz) เป็นจังหวัดในเขตคันลูรังคาบีซายาอัน ประเทศฟิลิปปินส์ มีเมืองหลักคือโรซัส และตั้งอยู่ทางตะวันทางออกเฉียงเหนือของเกาะปาไนย์ มีอาณาเขตติดต่อกับจังหวัดอักลันทางทิศเหนือ จังหวัดอันตีเก‎ทางทิศตะวันตก และจังหวัดอีโลอีโล‎ทางทิศใต้ คาปิซมีพื้นที่ติดกับทะเลซีบูยันทางทิศเหนือ

จังหวัดคาปิซเป็นแหล่งของหอยกระจกที่ใช้ในการตกแต่งอุปกรณ์ต่าง ๆ และยังได้รับฉายา "เมืองแห่งอาหารทะเลของฟิลิปปินส์" และติด 15 อันดับแรก สถานที่ที่คนไปเยี่ยมเยือนมากที่สุดในประเทศ คาปิซมีหินปะการังที่มีชื่อเสียง ตั้งอยู่ที่ โบสถ์ซันตาโมนีคา ในเมืองปาไนย์ และยังเป็นที่ตั้งของระฆังโบสถ์ที่ใหญ่ที่สุดในทวีปเอเชีย
# จังหวัดอักลัน
จังหวัดอักลัน (Akean) (เสียงอ่านภาษาอักลัน: [ak'ɤan]) (อักลัน: Probinsiya it Aklan; ฮีลีไกโนน: Kapuoran sang Aklan) เป็นจังหวัดในเขตคันลูรังคาบีซายาอัน ประเทศฟิลิปปินส์ เมืองหลักคือคาลีโบ ตั้งอยู่ทางตะวันตกเฉียงเหนือของเกาะปาไนย์ มีอาณาเขตติดต่อกับจังหวัดอันตีเก‎ทางทิศตะวันตกเฉียงใต้ และจังหวัดคาปิซทางทิศตะวันออก จังหวัดอักลันติดกับทะเลซีบูยันและจังหวัดโรมโบลนทางทิศเหนือ

 การขนส่ง 
 ท่าอากาศยาน 
 ท่าอากาศยานนานาชาติคาลีโบ
 ท่าอากาศยานโกโดเฟรโด พี. ราโมส

 ท่าเรือทะเล 
 ท่าเรืออะเลเกรีย
 ท่าเรือบาตัน
 ท่าเรือคักบัน
 ท่าเรือคาติกลันเจ็ตตี
 ท่าเรือโคโลง-โคโลง
 ท่าเรือดูมากีต
 ท่าเรือคาลีโบเจ็ตตี (โครงการ)
 ท่าเรือนิววอชิงตัน
# ฟุตบอลทีมชาติมัลดีฟส์
ฟุตบอลทีมชาติมัลดีฟส์ เป็นทีมฟุตบอลตัวแทนของประเทศมัลดีฟส์ อยู่ภายใต้การควบคุมของสมาคมฟุตบอลมัลดีฟส์ หนึ่งในสมาชิกของสมาพันธ์ฟุตบอลเอเชีย (AFC) มัลดีฟส์เคยทำผลงานที่ยอดเยี่ยมในรอบที่สองของรอบคัดเลือกฟุตบอลโลก 2006 ด้วยการเสมอเกาหลีใต้ในบ้าน 0–0 และถล่มเวียดนาม 3-0

ความสำเร็จสูงสุดของทีมชาติมัลดีฟส์ คือการคว้ารางวัลชนะเลิศฟุตบอลชิงแชมป์แห่งชาติเอเชียใต้ 2008 และ 2018 ซึ่งพวกเขาสามารถเอาชนะอินเดียในนัดชิงชนะเลิศไปได้ทั้งสองครั้ง

ทีมชาติมัลดีฟส์เคยมีเกมอุ่นเครื่องกับทีมชาติไทยหลายครั้ง โดยเฉพาะในยุคที่วรวีร์ มะกูดีเป็นนายกสมาคมฟุตบอล

 สถิติการแข่งขัน 
 ฟุตบอลโลก 
ฟุตบอลโลกรอบคัดเลือกปีรอบอันดับแข่งชนะเสมอแพ้ได้เสียแข่งชนะเสมอแพ้ได้เสีย  1930 —  1986ไม่ได้เข้าร่วมการแข่งขันไม่ได้เข้าร่วมการแข่งขัน  1990ถอนตัวถอนตัว  1994ไม่ได้เข้าร่วมการแข่งขันไม่ได้เข้าร่วมการแข่งขัน 1998ไม่ผ่านรอบคัดเลือก6006059  20026114819 200683141814 2010210123 2014200205 20188206820 2022ทั้งหมด-0/21------32722336120

 เอเชียนคัพ 
เอเชียนคัพปีรอบอันดับแข่งชนะเสมอแพ้ได้เสีย 1956ไม่ได้เข้าร่วม 1960 1964 1968 1972 1976 1980 1984 1988 1992ถอนตัว 1996ไม่ผ่านรอบคัดเลือก 2000 2004 2007ไม่ได้เข้าร่วม 2011ไม่ผ่านรอบคัดเลือก 2015 2019 2023กำลังแข่งขันทั้งหมด-0/17------
# สโมสรฟุตบอลแดร์ริงตัน
สโมสรฟุตบอลแดร์ริงตัน  เป็นสโมสรฟุตบอลอาชีพในอังกฤษ ตั้งอยู่ที่เมืองแดร์ริงตัน เทศมณฑลเดอรัม ปัจจุบันอยู่ในเนชันนัลลีกนอร์ท และลงเล่นสนามเหย้าที่แบล็กเวลเมโดว์

สโมสรก่อตั้งในปี ค.ศ. 1883 และใช้สนามเหย้าแห่งแรกคือฟีตแฮม โดยเริ่มแรก สโมสรลงเล่นในลีกระดับภูมิภาค และเป็นหนึ่งในสมาชิกก่อตั้งนอร์เทิร์นลีกเมื่อ ค.ศ. 1889 พวกเขาเข้าร่วมฟุตบอลลีกเป็นครั้งแรก เมื่อเทิร์ดดิวิชันนอร์ทก่อตั้งใน ค.ศ. 1921 สโมสรชนะเลิศเทิร์ดดิวิชันนอร์ทในปี ค.ศ. 1925 และจบอันดับที่ 15 ในเซคกันด์ดิวิชัน ค.ศ. 1926 ซึ่งเป็นอันดับที่สูงที่สุดในประวัติศาสตร์สโมสร หลังจากนั้นสโมสรก็อยู่ในลีกระดับล่างมาโดยตลอด สโมสรชนะเลิศเทิร์ดดิวิชันนอร์ทคัพใน ค.ศ. 1934 นับเป็นเกียรติประวัติแรกกับฟุตบอลถ้วย สโมสรเคยเข้าถึงรอบ 16 ทีมสุดท้ายในเอฟเอคัพ 2 ครั้ง และรอบก่อนรองชนะเลิศของฟุตบอลลีกคัพ 1 ครั้ง (ค.ศ. 1968) ต่อมาช่วงต้นคริสต์ทศวรรษ 1990 สโมสรชนะเลิศคอนเฟอเรนซ์เนชันนัลใน ค.ศ. 1990 และโฟร์ทดิวิชันใน ค.ศ. 1991 และในปี ค.ศ. 2011 พวกเขาคว้าแชมป์เอฟเอโทรฟี ด้วยการเอาชนะแมนส์ฟีลด์ทาวน์ 1–0 ณ สนามกีฬาเวมบลีย์

สีประจำสโมสรคือสีดำและขาว ซึ่งเป็นสีเสื้อเหย้าของสโมสร กางเกงใช้สีดำ ส่วนถุงเท้าใช้ลายขาว-ดำ ตราสโมสรที่รูปหัวรถจักรไอน้ำ สื่อถึงประวัติศาสตร์ของรถไฟที่เกี่ยวข้องกับเมือง

คู่ปรับที่สำคัญของแดร์ริงตันคือ สโมสรฟุตบอลฮาร์เทิลพูลยูไนเต็ด

 เกียรติประวัติ 
เกียรติประวัตินับตั้งแต่ก่อตั้งสโมสรในปี ค.ศ. 1883 มีดังนี้

 ลีก 
 ฟุตบอลลีกเทิร์ดดิวิชันนอร์ท
 ชนะเลิศ: 1924–25
 รองชนะเลิศ: 1921–22
 ฟุตบอลลีกโฟร์ทดิวิชัน
 ชนะเลิศ: 1990–91
 รองชนะเลิศ: 1965–66
 ฟุตบอลคอนเฟอเรนซ์
 ชนะเลิศ: 1989–90
 นอร์เทิร์นพรีเมียร์ลีกพรีเมียร์ดิวิชัน
 ชนะเลิศ: 2015–16
 นอร์เทิร์นพรีเมียร์ลีกดิวิชันวันนอร์ท
 รองชนะเลิศ / ชนะเลิศเพลย์ออฟ: 2014–15
 รองชนะเลิศ: 2013–14
 นอร์เทิร์นลีก
 ชนะเลิศ: 1895–96, 1899–1900, 2012–13
 รองชนะเลิศ: 1896–97, 1898–99
 นอร์ทอีสเทิร์นลีก
 ชนะเลิศ: 1912–13, 1920–21
 รองชนะเลิศ: 1919–20

 ถ้วย 
 เอฟเอโทรฟี
 ชนะเลิศ: 2010–11
 ฟุตบอลลีกเทิร์ดดิวิชันนอร์ทคัพ
 ชนะเลิศ: 1933–34
 รองชนะเลิศ: 1935–36
 Durham Challenge Cup
 ชนะเลิศ: 1884–85, 1890–91, 1892–93, 1896–97, 1919–20, 1999–2000
# อิอิ นาโอซูเกะ
อิอิ นาโอซูเกะ (29 พฤศจิกายน 1815 — 24 มีนาคม 1860)วันเสาร์ที่ 24 มีนาคม ค.ศ. 1860 ตามปฏิทินกริกอเรียนตรงกับวันที่ 3 เดือน 3 ปีอันเซที่ 7 (安政七年三月三日). เป็นทั้งไดเมียวแห่งฮิโกเนะ (ค.ศ. 1850–1860) และไทโรแห่งรัฐบาลโชกุนโทกูงาวะ ประเทศญี่ปุ่น เริ่มดำรงตำแหน่งจาก 23 เมษายน ค.ศ. 1858 กระทั่งเขาถึงแก่กรรมจากการถูกลอบสังหารในอุบัติการณ์ซากูราดามงเมื่อวันที่ 24 มีนาคม ค.ศ. 1860 เขามีชื่อเสียงมากที่สุดจากการลงนามสนธิสัญญาแฮร์ริสกับสหรัฐที่ให้สิทธิ์เข้าถึงท่าเรือเพื่อการค้าแก่พ่อค้าและลูกเรือชาวอเมริกัน และสิทธินอกอาณาเขตแก่พลเมืองอเมริกัน

 ชีวิตช่วงต้น 
อิอิ นาโอซูเกะเกิดในวันที่ 29, พฤศจิกายน ค.ศ. 1815 โดยเป็นบุตรคนที่ 14 ของอิอิ นาโอนากะ ไดเมียวแห่งฮิโกเนะ กับนางสนม เนื่องจากนาโอซูเกะเป็นุตรคนที่ 14 เขาไม่ได้อยู่ในลำดับโดดเด่นที่จะได้รับตำแหน่ง ทำให้ในช่วงต้นชีวิต เขาถูกส่งไปที่วัดพุทธโดยอาศัยเงินเดือนจากครอบครัวเพียงเล็กน้อย แม้ว่าอิอิถูกส่งไปที่วัด แต่โชคดีที่พี่ชายทั้ง 13 คนกลับได้รับการรับเลี้ยงในครอบครัวอื่นที่ต้องการทายาท ไม่ก็เสียชีวิตก่อนได้สืบทอดตำแหน่งต่อจากพ่อ ทำให้เมื่อพ่อเสียชีวิตใน ค.ศ. 1850 อิอิจึงถูกเรียกตัวกลับมาจากวัดและกลายเป็นไดเมียวแห่งฮิโกเนะ ชื่อในวันเด็กของเขาคือ เท็ตสึโนซูเกะ (鉄之介)

อิอิเริ่มเข้าไปเกี่ยวข้องกับการเมืองระดับชาติ และก้าวขึ้นมาเป็นผู้นำกลุ่มไดเมียวอย่างรวดเร็ว ใน ค.ศ. 1853 อิอิได้ให้ข้อเสนอเกี่ยวกับการเจรจาระหว่างญี่ปุ่นกับแมทธิว ซี. เพร์รี พลเรือจัตวาของสหรัฐ ในระหว่างที่เพร์รีปฏิบัติภารกิจเปิดญี่ปุ่นสู่โลกภายนอก เมื่อรู้ว่าญี่ปุ่นจะเผชิญกับภยันตรายทางทหารในทันทีBeasley, W. G. (1999), The Japanese Experience: A Short History of Japan, Orion House, p. 192.Beasley, W. G. (1984) "The Edo Experience and Japanese Nationalism", Modern Asian Studies, Vol. 18, No. 4, p. 562. อิอิโต้แย้งว่าญี่ปุ่นควรใช้ความสัมพันธ์กับดัตช์เพื่อซื้อเวลาให้นานพอที่จะพัฒนากองทัพที่สามารถต้านทางการรุกรานได้ เขาแนะนำว่ามีเพียงท่าเรือนางาซากิเท่านั้นที่เปิดทำการค้าแก่ชาวต่างชาติMiyauchi, D. Y. (1970). "Yokoi Shōnan's Response to the Foreign Intervention in Late Tokugawa Japan, 1853–1862", Modern Asian Studies, Vol. 4, No. 3, p. 271.

 ครอบครัว 
 พ่อ: อิอิ นาโอนากะ (1766–1831)
 แม่: โอโตมิ โนะ คาตะ (1785–1819)
 พ่อบุญธรรม: อิอิ นาโออากิ (1794–1850)
 ภรรยา: มาซาโกะ (1834–1885)
 นางสนม:
 เซ็นดะ ชิซูเอะ
 นิชิมูระ ซาโตะ
 ลูก:
 อิอิ นาโอโนริ จากนิิชิมูระ ซาโตะ
 บุตรี
 บุตร
 ชิโยโกะ (1846–1927) สมรสกับมัตสึไดระ โยริโตชิ
 อิอิ นาโอโตโมะ (1849–1887) จากมาซาโกะ
 อิอิ นาโอยาซุ (1851–1935) จากนิิชิมูระ ซาโตะ
 บุตรี
 บุตร
 มันจิโนะ
 บุตรี
 บุตร
 มิจิโยะ
 บุตรี
 อิอิ นาโอยูกิ (1858–1927) จากมาซาโกะ
 โทกิโก สมรสกับอาโอยามะ ยูกิโยชิ

 ไทโร
# ตำรวจศาล
ตำรวจศาล  เป็นหน่วยงานเอกเทศ ฝ่าย หรือประเภทของหน้าที่ ที่ดำเนินงานโดยผู้บังคับใช้กฎหมายในประเทศหนึ่ง ๆ มักปรากฏในระบบซีวิลลอว์ที่ซึ่งตำรวจศาลมักเป็นองค์กรตำรวจเอกเทศจากองค์กรตำรวจทั่วไป แต่อำนาจหน้าที่อาจคาบเกี่ยวกันได้ ความต่างอยู่ที่ปรกติแล้วตำรวจศาลจะขึ้นต่อฝ่ายตุลาการหรือกระทรวงยุติธรรม ส่วนตำรวจทั่วไปจะขึ้นกับฝ่ายบริหาร ภารกิจของตำรวจศาลมักได้แก่การรักษาความปลอดภัยให้แก่ฝ่ายตุลาการเป็นการส่วนตัว เช่น ติดตามคุ้มครองตุลาการ ผู้สืบสวนคดีอาญา และอัยการ รวมถึงจำเลยหรือนักโทษในระหว่างเดินทาง มีบางกรณีที่ตำรวจศาลยังรักษาความปลอดภัยให้แก่ผู้บังคับคดี

โดยลักษณะดังกล่าว ตำรวจศาลในระบบซีวิลลอว์จึงคล้ายคลึงกับเจ้าพนักงานประเภทเชอริฟฟ์ (sheriff) หรือมาร์แชล (marshal) ในระบบคอมมอนลอว์
# ตำรวจศาลสูงสุด
ตำรวจศาลสูงสุดสหรัฐ  เป็นหน่วยงานขนาดเล็กในการบังคับใช้กฎหมายระดับกลางของสหรัฐ มีกองบัญชาการอยู่ในวอชิงตัน ดี.ซี. มีภารกิจในการสร้างความมั่นใจว่า หน้าที่ตามรัฐธรรมนูญของศาลสูงสุดจะเป็นไปอย่างมีบูรณภาพ ด้วยการคุ้มครองอาคารศาลสูงสุด ตุลาการศาลสูงสุด พนักงานศาลสูงสุด ตลอดจนแขกและผู้มาเยือน ตำรวจศาลสูงสุดอยู่ในบังคับบัญชาของมาร์แชลศาลสูงสุด (Marshal of the Supreme Court) ซึ่งศาลสูงสุดเป็นผู้แต่งตั้ง ตามประมวลกฎหมายสหรัฐ ลักษณะ 28 มาตรา 672 โดยที่ทั้งมาร์แชลและศาลเองมีอำนาจตามประมวลกฎหมายสหรัฐ ลักษณะ 40 มาตรา 6121 ในการใช้กำลังตำรวจในอาคารศาลและเพื่อคุ้มครองตุลาการ พนักงาน และผู้มาเยือนศาล

ตำรวจศาลสูงสุดตั้งขึ้นใน ค.ศ. 1935 ในฐานะกองรักษาความปลอดภัยศาลสูงสุด (Supreme Court security force) เดิมมีหน้าที่พิทักษ์รักษาอาคารศาลซึ่งเวลานั้นอยู่ในอาคารรัฐสภาสหรัฐ ประกอบด้วยเจ้าพนักงาน 33 คนที่คัดเลือกจากผู้ดำรงตำแหน่งในตำรวจรัฐสภาสหรัฐ

ปัจจุบัน ตำรวจศาลสูงสุดมีหน้าที่คุ้มครองประธานศาลสูงสุด ตุลาการสมทบ ผู้อยู่ในอาคารศาล รวมถึงอาณาบริเวณศาล หน้าที่ดังกล่าวรวมถึงการรักษาความปลอดภัยในห้องพิจารณา การคุ้มครองผู้มีตำแหน่งหน้าที่สาธารณะ การรับมือกับสถานการณ์ฉุกเฉิน และการช่วยเหลือผู้มาเยือนศาล

หน่วยงานของตำรวจศาลสูงสุดมีดังนี้
 หน่วยบริการรวมศูนย์
 หน่วยบริการคุ้มครอง
 หน่วยประเมินภัยคุกคาม
 หน่วยสืบสวนภูมิหลัง
 กองเกียรติยศ
 หมู่ตอบสนองหลัก
 หน่วยตอบสนองต่อระเบิดและสิ่งอันตราย
 หน่วยสุนัข

เจ้าพนักงานตำรวจศาลสูงสุดฝึกฝน ณ ศูนย์ฝึกการบังคับใช้กฎหมายกลาง (Federal Law Enforcement Training Center) ในจอร์เจีย เกษียณอายุ 50 ปีถ้าได้ทำงานมาแล้ว 20 ปี หรือเกษียณเมื่อใดก็ตามที่ทำงานมาแล้ว 25 ปี แล้วจะได้รับ "ประโยชน์เพิ่มพูนยามเกษียณ" (enhanced retirement benefits)United States Office of Personnel Management, Federal Law Enforcement Pay and Benefits: Report to the Congress, 2004; pp. 2, 13.
# พระนางสตาตีรา (พระมเหสีในพระเจ้าอเล็กซานเดอร์มหาราช)
พระนางสเตตีรา หรือเจ้าหญิงบาร์ซิน ( died 323 BC) เป็นพระธิดาของ พระนางสเตตีรา และ พระเจ้าดาไรอัสที่ 3 แห่งเปอร์เซีย หลังจากพระเจ้าดาไรอัสได้พ่ายแพ้ในยุทธการที่กัวกาเมลา พระนางและเครือญาติได้ตกเป็นเชลยของพระเจ้าอเล็กซานเดอร์มหาราช พวกเขาได้รับการปรนนิบัติอย่างดีและพระนางก็กลายเป็นพระชายาองค์ที่ 2 ของพระเจ้าอเล็กซานเดอร์ ในปี พ. ศ. 324 ก่อนคริสต์กาล ในพิธีเดียวกันนั้น พระเจ้าอเล็กซานเดอร์ก็ได้อภิเษกกับพาริเซติส ลูกสาวของดาไรอัสก่อน หลังจากการเสียชีวิตของอเล็กซานเดอร์ ในปีค. ศ. 323 ก่อนคริสตกาล พระนางถูกสังหารโดย โรซานา พระมเหสีองค์แรกของพระเจ้าอเล็กซานเดอร์
# ธิดาฮิเมตาตาไรซูซุ
ธิดาฮิเมตาตาไรซูซุ (หนังสือเขียนเป็น "Japanese God Name Dictionary" p320 "Himetataraisuzu Himetataraisuzu"

『日本神名辞典』p320「比売多多良伊須気余理比売」) เป็นเทพีญี่ปุ่น บุคคลในตำนานจากนิฮงโชกิ (พงศาวดารญี่ปุ่น) จักรพรรดินีญี่ปุ่นองค์แรก และพระมเหสีองค์แรกของจักรพรรดิจิมมุ

แม้ว่ามีรายละเอียดหลายแบบ พระบิดามารดาของพระนางได้รับการอธิบายเป็นสตรียามาโตะผู้มีอิทธิพลและคามิ กล่าวกันว่าพระนางสมรสกับจักรพรรดิจิมมุและให้กำเนิดจักรพรรดิซูอิเซ จักรพรรดิองค์ที่ 2Illustrated Chronicle of the Emperors of Japan, p.37-41, "Emperor Jimmu".

 การพรรณาในโคจิกิและนิฮงโชกิ 
พระราชสมภพ
โคจิกิรายงานว่า เมื่อคามูยามาโตะ-อิวาเรบิโกะ (มีอีกพระนามว่าจักรพรรดิจิมมุ) ทรงค้นหาพระมเหสี มีผู้พูดถึงสตรีนามว่า เซยาดาตาราฮิเมะ  ผู้ให้กำเนิดธิดาหลังโอโมโนนูชิทำให้นางตั้งครรภ์ โอโมโนนูชิแปลงร่างเป็นลูกศรสีแดงแล้วแทงไปที่อวัยวะเพศของเซยาดาตาราฮิเมะในขณะที่เธอกำลังถ่ายอุจจาระอยู่ในคูน้ำ อิวาเรบิโกะเกี้ยวพานลูกสาวคนนี้ที่มีนามว่า โฮโตตาตาระ-อิซูซูกิฮิเมะ (มีอีกพระนามว่า ฮิเมตาตาระ-อิซูเกโยริฮิเมะ  รูปแผลงจากชื่อที่ละศัพท์ที่เป็นข้อห้ามว่า โฮโตะ) และนำเธอเป็นภริยา

เรื่องเล่าหลักของนิฮงโชกิเล่มแรกในช่วงแรกบรรยายถึงธิดาฮิเมตาตาไรซูซุว่าเป็นลูกหลานเทพเจ้าแห่งโอโมโนนูชิเหมือนกับโคจิกิ อย่างไรก็ตาม นิฮงโชกิยังมีรายละเอียดเรื่องราวอีกแบบที่ระบุพระนางเป็นบุตรีแห่งเทพโคโตชิโรนูชิ  กับเทพีมิโซกูฮิฮิเมะ  - มีอีกพระนามว่า ทามากูชิฮิเมะ  - โดยตั้งครรภ์หลังโคโตชิโรนูชิแปลงกายตนเองเป็นวานิขนาดมหึมาและมีเพศสัมพันธ์กับองค์เทพี เช่นเดียวกับเรื่องเล่าหลักในนิฮงโชกิเล่มที่ 3 และ 4 ที่กล่าวถึงพระนางเป็นพระธิดาในโคโตชิโรนูชิแทนที่จะเป็นโอโมโนนูชิ

ที่พำนักของพระนางอยู่ที่แม่น้ำไซ ใกล้ศาลเจ้าไซ-จินจะ ใกล้เขามิวะ

 สมรสกับจักรพรรดิจิมมุ